CELEX: 32006D0256
Language: sl
Date: 2006-03-27 00:00:00
Title: 2006/256/ES: Odločba Komisije z dne  27. marca 2006  o drugi spremembi Odločbe 2005/758/ES glede razširitve delov Hrvaške, za katere veljajo nekateri zaščitni ukrepi v zvezi z visoko patogeno aviarno influenco  (notificirano pod dokumentarno številko C(2006) 891)   (Besedilo velja za EGP)

30.3.2006   
            
            
               SL
            
            
               Uradni list Evropske unije
            
            
               L 92/15
            
         
      ODLOČBA KOMISIJE
   
   z dne 27. marca 2006
   o drugi spremembi Odločbe 2005/758/ES glede razširitve delov Hrvaške, za katere veljajo nekateri zaščitni ukrepi v zvezi z visoko patogeno aviarno influenco
   (notificirano pod dokumentarno številko C(2006) 891)
   (Besedilo velja za EGP)
   (2006/256/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
   ob upoštevanju naslednjega:
   
               (1)
            
            
               Odločba Komisije 2005/758/ES z dne 27. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco na Hrvaškem in o razveljavitvi Odločbe 2005/749/ES (3) je bila sprejeta po tem, ko je navedena tretja država Komisijo obvestila o sumu na visoko patogeno aviarno influenco, ki jo povzroča virus A seva H5, pri prosto živečih pticah na njenem ozemlju.
            
         
               (2)
            
            
               Hrvaška je sporočila nadaljnje primere pri prosto živečih pticah zunaj območja, trenutno regionaliziranega v navedeni odločbi, ki upravičujejo razširitev začasne ustavitve nekaterih vrst uvoza iz Hrvaške, da bi zajeli na novo prizadet del ozemlja navedene tretje države.
            
         
               (3)
            
            
               Odločbo 2005/758/ES je zato treba ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2005/758/ES se nadomesti z besedilom iz Priloge k tej odločbi.
   Člen 2
   Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 27. marca 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 165, 30.4.2004, str. 1); popravljena različica (UL L 191, 28.5.2004, str. 1).
   
      (3)  UL L 285, 28.10.2005, str. 50. Odločba, kakor je bila spremenjena z Odločbo 2006/11/ES (UL L 7, 12.1.2006, str. 29).
   
      PRILOGA
      
         
            „PRILOGA
            Del ozemlja Hrvaške iz člena 1(1)
            
                        Oznaka države ISO
                     
                     
                        Država
                     
                     
                        Del ozemlja
                     
                  
                        HR
                     
                     
                        Hrvaška
                     
                     
                        Županije na Hrvaškem
                        
                                    —
                                 
                                 
                                    Virovitiško-podravska
                                 
                              
                                    —
                                 
                                 
                                    Osiješko-baranjska
                                 
                              
                                    —
                                 
                                 
                                    Splitsko-dalmatinska“